"Egy királynak kell látni minden könnyeket: magának könnyezni nem szabad." 
Azért választottuk ezt az idézetet a műből, mert úgy gondoljuk ez egy nagyon fontos mondat a műben. Ez a mondat a királyra utal. Felesége elvesztése után fogalmazódik meg, miszerint: a királynak minden egyes emberre oda kell figyelnie és veszteség esetén együttérzést kell mutatnia, de őt magát érő veszteség során nem szabad kimutatnia érzelmeit. A király személye tisztelendő és példát kell mutatnia. Ha érzelmei befolyásolják uralkodását, akkor már nem lesz jó király. Bármilyen tisztségű emberről beszélünk, legyen az király, királynő, nádor vagy akár miniszterelnök, az ország első emberére mindig igaznak kell lennie ennek a mondatnak.
Azt is jelenti számunkra ez a gondolat, hogy akire mások rábízzák az életüket, a sorsukat, annak viselnie kell ezt a felelősséget.

"Vannak oly esetek, hol a kegyelem irtóztatóbb."
Ez az idézet az ítélethozatalnál hangzik el. Bánkot Gertrudis megölésével gyanúsítják. Bármilyen szemszögből is nézzük ez egy nagyon komoly vád, melyet később a vádlott el is ismer. Annyira brutálisnak vélik Bánk tettét, hogy remélik, hogy a király nem a kegyelem mellett dönt. A király azonban tudja, hogy Gertrudis is bűnös, még ha nem is érdemelt volna ilyen halált.
Szerintünk ez még ma is létező üzenet lehet, hiszen rengeteg olyan bűncselekmény történik, amely sokkal erősebb büntetést érdemelne. Sajnos előfordul, hogy olykor nincsen kegyelem egy-egy bűncselekmény elbírálásánál.